Den nedre delen av Gjerdalen opp til 200 m over havet regnes til barskogbeltet, mens området over denne høyden tilhører bjørkeskogbeltet. Det er også innslag av bjørkeskog i barskogbeltet, noe av dette skyldes at tidligere dyrket mark gror til. På løsmasser i nedre del av dalen er det furuskoger med bregner og lyng. En del gran er plantet ut. Furuskogene i dalen vokser for det meste på næringsfattig, grunne løsmasser, sammen med berg med gråmose og lav.